Tashqi savdo vazirligi huzurida ekspert kengashi tashkil etiladi

O‘zbekiston Tashqi savdo vazirligi huzurida maxsus ekspert kengashi tashkil etilishi rejalashtirilgan, deya xabar qildi vazirlik matbuot xizmati.
Mazkur kengash eksportchilarni har tomonlama qo‘llab-quvvatlash, logistika tizimini rivojlantirish va tashqi savdo hajmini oshirish dasturlarini ishlab chiqish, mazkur dadturlarning samaradorligini oshirish maqsadida tashkil etilmoqda.
Kengash mutaxassislar jamoasidan, shu jumladan, to‘g‘ridan-to‘g‘ri vazirlik xodimlari va xususiy sektor vakillaridan tuziladi. Kengash qoshida alohida yo‘nalishlarga qaratilgan ishchi guruhlar tuzilishi rejalashtirilmoqda:
Mutaxassislarning normativ-huquqiy hujjatlarni ishlab chiqish va o‘zgartirishlar kiritish jarayonlarida ishtirok etishining ahamiyati alohida ta’kidlab o‘tildi.

Ekspert kengashining tarkibi tanlov shartlari asosida, tashqi iqtisodiy faoliyat sohasidagi ishlarni kompleks baholash va tegishli sohalarda professional tajribaga ega bo‘lgan nomzodlar orasidan tanlab olish orqali aniqlanadi.
Ekspert kengashida a’zo bo‘lishga da’vogarlar rezyume va tegishli ma’lumotlarni mf25@mft.uz elektron pochtasiga yuborishlari mumkin.